Diari Oficial de la Generalitat Valenciana


Sumari del DOGV 8354, del 03-08-2018 (2018/6944)

Informació pública de l'adjudicació, a l'agent urbanitzador, de l'alternativa tècnica del Programa d'actuació integrada del sector VII de sòl urbanitzable delimitat pel Pla general d'ordenació urbana.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8354

Data del DOGV
:   03-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/6944


Data del document
:   12-07-2018

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs
    * pla d'urbanisme
    * administració local

Informació pública de l'adjudicació, a l'agent urbanitzador, de l'alternativa tècnica del Programa d'actuació integrada del sector VII de sòl urbanitzable delimitat pel Pla general d'ordenació urbana. [2018/6944]  
L'Ajuntament d'Alaquàs, en la sessió plenària celebrada el passat dia 28 de juny de 2018, entre altres, va adoptar els acords següents:  
  
1. Adjudicar a Iceval Ingenieros, SLP, l'alternativa tècnica del Programa d'actuació integrada del sector VII de sòl urbanitzable delimitat pel Pla general d'ordenació urbana (PGOU) d'Alaquàs presentada per aquesta com a única proposta; tot això per l'import oferit de 306.000 - més IVA i d'acord amb el que estableix la base VIII de les bases de programació; així com aprovar l'esmentada alternativa tècnica comprensiva de document de pla parcial, programa de paisatge, estudi acústic, estudi de tràfic i accessibilitat, estudi d'inundabilitat, projecte d'urbanització i estudi de paisatge resultant després del període de participació.  
  
2. Prosseguir amb la tramitació de l'expedient de gestió del sector VII de sòl urbanitzable del PGOU d'acord amb la base XIV, Fase d'adjudicació del programa de les bases de programació del sector, a l'efecte de procedir a la selecció de l'agent urbanitzador per a l'execució del l'alternativa tècnica adjudicada i aprovada; tot això, d'acord amb allò que s'ha establit en la base indicada; es faculta l'alcaldia per a la realització de quants tràmits siguen necessaris adoptar, prèviament a l'adjudicació de la condició d'agent urbanitzador, que se sotmetrà a la consideració del Ple de la corporació.  
Amb tot això, de conformitat amb allò que s'ha establit en l'article 125.1 de la Llei 5/2014, de 25 de juliol, de la Generalitat Valenciana, queda obert l'esmentat procés de licitació per a la selecció d'un agent urbanitzador amb presentació de proposicions juridicoeconòmiques, d'acord amb les consideracions següents:  
  
Anunci de licitació  
Objecte i dades generals: selecció de l'agent urbanitzador per a l'execució del Programa d'actuació integrada del sector VII d'acord amb l'alternativa tècnica per al desenvolupament del sector VII de sòl urbanitzable i zona adscrita aprovada.  
L'alternativa tècnica a desenvolupar es troba íntegrament publicada en la web www.alaquas.org, apartats: Ajuntament i transparència / Urb. Sector VII / Alternativa tècnica / Documentació tècnica definitiva.  
  
Tipus de licitació: quantia sense determinar (cost a determinar en les proposicions).  
Entitat adjudicadora: Ajuntament d'Alaquàs (València). Espanya.  
Requisits de solvència, criteris de selecció i garanties: són els definits en les bases de programació aprovades, que estan publicades en la web municipal www.alaquas.org, apartats: Ajuntament i transparència / Perfil del contractista / Contractes de serveis/ Adjudicacions definitives; o Ajuntament i transparència/ Urb. Sector VII / Bases i licitació.  
  
Tramitació i procediment: l'establit en les bases de programació i l'article 125 i següents de la Llei 5/2014, de 25 de juliol, de la Generalitat Valenciana.  
Data i lloc de presentació: la data límit de presentació de proposicions jurídic econòmiques, per al desenvolupament de l'alternativa tècnica aprovada, serà el termini de tres mesos comptats a partir de la publicació d'aquest edicte en el Diari Oficial de la Generalitat Valenciana (www.docv.es), de data a data. De ser festiu o no hàbil el dia de compliment, s'entendrà el següent dia hàbil.  
El lloc de presentació serà en l'Ajuntament d'Alaquàs (València), carrer Major 88, Alaquàs 46643 (València). Espanya. En concret es rebran les proposicions en el departament de Secretaria General, sent l'hora límit de recepció les 14.00 hores.  
Despeses de publicitat: les despeses de publicitat d'aquesta licitació s'assumeixen temporalment per l'Ajuntament, si bé aquestes seran repercutibles a l'agent urbanitzador que siga seleccionat en la següent fase.  
Data de remissió al Diari Oficial Unió Europea: 12 de juliol de 2018.  
Cosa que es publica als efectes previnguts en els articles 124.9 i 125.1 de la Llei 5/2014, de 25 de juliol, de la Generalitat Valenciana, Llei d'ordenació del territori, urbanisme i paisatge; tot això, en el Diari Oficial de la Generalitat Valenciana amb prèvia remissió d'un edicte al Diario Oficial de la Unión Europea.  
L'acord d'adjudicació d'alternativa tècnica (1), per correspondre's a un expedient de contractació iniciat amb anterioritat a l'entrada en vigor de la nova legislació de contractes del sector públic, és susceptible d'interposició de recurs especial de revisió en matèria de contractació dels articles 40 i següents del Reial decret legislatiu 3/2011, de 14 de novembre, text refós de la Llei de contractes del sector públic; tot això, en el termini de quinze dies hàbils comptats a partir de l'endemà de la publicació en el Diari Oficial de la Generalitat Valenciana; poden ser presentats davant de l'Ajuntament o davant del Tribunal Administratiu central de Recursos Contractuals del Ministeri d'Hisenda i Funció Pública.  
L'acord indicat és igualment susceptible d'interposició d'un recurs contenciós-administratiu, previst en l'article 25 de la Llei de la jurisdicció contenciosa administrativa, que es podrà interposar en el termini de dos mesos comptats a partir de l'endemà de la publicació d'aquest edicte. D'interposar-se el recurs especial, fins a la seua resolució, no podrà ser interposat cap recurs contenciós administratiu, la qual cosa podrà tindre lloc en el termini de dos mesos des de la notificació del primer.  
  
L'anunci de licitació per a la selecció d'agent urbanitzador (2) és susceptible d'interposició d'un recurs especial en matèria de contractació dels articles 44 i següents de la Llei 9/2017, de 8 de novembre de contractes del sector públic; tot això, en el termini de quinze dies hàbils comptats a partir de l'endemà de la publicació en el Diari Oficial de la Generalitat Valenciana; es pot presentar davant de l'Ajuntament o davant del Tribunal Administratiu de Recursos Contractuals creat d'acord amb el que estableix l'article 46 de l'esmentat text legal; o bé en qualsevol dels llocs establits en l'article 16.4 de la Llei 39/2015 de procediment administratiu comú.  
  
Alaquàs, 12 de juliol de 2018.- L'alcaldessa presidenta: Elvira García Campos.